Nr

Referitor dosar nr. 4686/12.03.2018

**DECIZIA ETAPEI DE ÎNCADRARE**

**Nr. …. din …….2018**

Ca urmare a solicitării de emitere a acordului de mediu adresate de **SC NEGOIU WILDPARK SRL** cu sediulîn sat **Porumbacu de Sus,** nr. **238,** comuna **Porumbacu de Jos,** județul **Sibiu**, înregistrată la **Agenţia pentru Protecţia Mediului Sibiu** cu nr. **4686/12.03.2018** şi completărilor ulterioare  **nr. 13805/31.07.2018,** în baza:

**- Hotărârii Guvernului nr. 445/2009** privind evaluarea impactului anumitor proiecte publice și private asupra mediului;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin **Legea nr. 49/2011**;

**- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului**.**

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 08.08.2018, că proiectul **„Înfiinţare fermă horticolă Negoiu”** propus a fi amplasat în sat **Porumbacu de Sus**, **extravilan,** identificat prin plan de situaţie**, CF 104966** şi **contracte de arendare – superficie, comuna Porumbacu de Jos**, județul **Sibiu, nu se supune evaluării impactului asupra mediului şi se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, **Anexa nr. 2,** **pct. 1 lit. b -** “proiecte pentru utilizarea terenului necultivat sau a suprafeţelor parţial antropizate în scop agricol intensiv şi **pct. 2 lit. d** - (iii) foraje de adâncime, cu excepţia forajelor pentru investigarea stabilităţii solului, în special: foraje pentru alimentarea cu apă”;

**1. Caracteristicile proiectului**

**a) mărimea proiectului**

Proiectul propus urmează a se realiza în localitatea Porumbacu de Sus, extravilan, pe terenul deținut de către S.C Negoiu Wildpark S.R.L, în proprietate 20,18 ha și obținut în arenda 5,8 ha.

Suprafața totală a terenului pe care se va amenaja ferma horticolă este de 25,98 ha, din care o suprafață de aproximativ 21,29 ha va fi plantată cu afini, 3,1 ha vor constitui drumuri de exploatare (înierbate) iar 0,95 ha vor fi ocupate cu zona administrativă (birouri, vestiare și toalete sub formă de containere).

Accesul la amplasament se face di DJ 105J Porumbacu de Sus – Porumbacu de Jos.

Se propune înființarea unei plantații de arbuști fructiferi –afini- cu împrejmuire din gard metalic și realizarea unui sistem de irigații prin picurare. Densitatea de plantare va fi medie, de 4766 bucăți plante/ha, la o distanță de 70 cm între plante pe rând și 3 m între rânduri.

Raportat la cursul de apă Porumbacu, amplasamentul se găsește pe malul drept la aproximativ 930 m, hm 95 n.

Alimentarea cu apă potabilă pentru personalul deservent se va asigura din alte surse (apă îmbuteliată).

Alimentarea cu apă în scop igienico – sanitar se va realiza din subteran, prin intermediul a două puțuri forate ce vor fi echipate cu o pompă submersibilă situată la o adâncime de 60 m și având Qmax = 14 mc/h. Apa din puțuri va fi transportată către un bazin de acumulare cu V util = 4075 mc și preluată prin intermediul unui grup de pompe, după care va fi dirijată în rețeaua de distribuție a apei pe plantație.

Sistemul de irigații va fi împărțit în 12 sectoare de irigat, care vor fi controlate cu ajutorul a 12 grupuri de distribuție (electrovane) montate între rețeaua de transport a apei și rețeaua de distribuție a apei.

Proiectul nu presupune existenta de ape uzate tehnologice. Apele uzate menajere din evacuarea toaletelor (containere și mobile) vor fi vidanjate ori de cate ori va fi nevoie și descărcate la stația de tratare a apelor uzate din localitatea Porumbacu de Jos.

Alimentarea cu energie electrică se va realizacu panouri fotovoltaice off-grid (5 kW, sistem general + panou alimentare stație meteo + lămpi solare pentru iluminat zona administrativă și instalarea unui generator diesel de curent electric (50 kW, în special pentru completarea alimentării electrice a pompelor de irigație pe perioadele de vârf).

Datorita activității sezoniere a exploatației agricole cca. 6 - 7 luni/an în sezon cu temperaturi mai ridicate, nu este necesară asigurarea încălzirii; în cazul containerelor birou și a containerului sanitar încălzirea va fi asigurată în anotimpul rece de convectoare și calorifere electrice.

**b) cumularea cu alte proiecte**: nu este cazul;

**c) utilizarea resurselor naturale**: nu este cazul;

**d) producția de deșeuri**: deșeuri municipale amestecate, deșeuri inerte provenite din cadrul executării lucrărilor – se vor valorifica prin societăți autorizate.

**e) emisiile poluante, inclusiv zgomotul și alte surse de disconfort**

- în etapa de execuție a lucrărilor: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele și de tehnologiile utilizate** – nu este cazul, se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de către Primăria Comunei Porumbacu de Jos.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: amplasamentul este situat în situl Natura 2000, ROSPA0098 - Piemontul Făgăraș;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:**

**-** în perioada de execuție a proiectului impactul asupra factorilor de mediu va fi redus, sursele de poluare fiind lucrările de construcție;

- în perioada de exploatare, impactul asupra mediului va fi nesemnificativ;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** nu este cazul.

**e) durata, frecvența și reversibilitatea impactului:** impact redus pe perioada de realizare, în condițiile respectării măsurilor prevăzute în proiect.

**II. Motivele care au stat la baza luării deciziei etapei de încadrare în procedura de evaluare adecvată:**

- proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în ROSPA0098 Piemontul Făgăraș;

- în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus este posibil sa aibă impact asupra speciilor. Urmare analizei memoriului înaintat de către titular și a vizitei efectuate pe amplasament, nu se poate identifica impactul potențial în acest stadiu.

- speciile de interes comunitar aflate pe suprafața amplasamentului cât și în vecinătatea acestuia pot fi afectate în perioada de amenajare a plantației. Aceste efecte se pot concretiza în tendinţa de retragere a faunei în zone limitrofe, motivul fiind zgomotul generat de lucrările efectuate;

- adresa administratorului siturilor NATURA 2000 Munții Făgăraș și Piemontul Făgăraș nr. 576/27.07.2018 prin care se solicită continuarea procedurii de evaluare adecvată, pornind de la observațiile efectuate la vizita pe amplasament de către personalul administratorului, în zona proiectului fiind regăsite exemplare de Aquila pomarina, Lanius collurio, Lululla arborea.

**Proiectul propus nu necesită parcurgerea celorlalte etape ale procedurii de evaluare impactului şi se supune evaluării adecvate.**

**Condiţiile de realizare a proiectului:**

- respectarea legislaţiei în vigoare în domeniul protecţiei mediului;

- investiţia se va realiza cu respectarea memoriului tehnic întocmit conform prevederilor Ordinului nr. 135/2010, Ordinului 19/2010 și a Certificatului de Urbanism emis de către Primăria Comunei Porumbacu de Jos ;

- respectarea condițiilor din Avizul nr. SB 90/18.11.2016 emis de către Sistemul de Gospodărire a Apelor Sibiu;

- materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;

- deşeurile menajere şi cele inerte rezultate în urma lucrărilor de execuție, vor fi depozitate în locuri special amenajate, de unde vor fi predate operatorilor economici autorizaţi;

- la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;

- suprafețele de teren afectate temporar de execuția lucrărilor vor fi redate în categoria de folosință avută anterior, sarcina revenindu-i titularului de proiect.

- se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;

- managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;

- utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p. ŞEF SERVICIU AVIZE**

**Ec. Ioan FRĂTICI ACORDURI, AUTORIZAŢII**

**Ing. Livia MITEA**

**p. ȘEF SERVICIU Întocmit**

**CALITATEA FACTORILOR DE MEDIU Geogr. Melinda Dragomir**

**Ing. Maria Cecilia DOBROTĂ**

**Ing. Gabriela Căpățână**